b"\n_START_ARTICLE_\nUnibersidad ng Tennessee\n_START_PARAGRAPH_\nAng Unibersidad ng Tennessee (Ingles: University of Tennessee),\xc2\xa0tinutukoy din bilang ang UT Knoxville, UTK, o UT) ay isang Amerikanong\xc2\xa0pampubliko, sun-grant\xc2\xa0at land-grant na pamantasan sapananaliksik\xc2\xa0na matatagpuan sa Knoxville, estado ng Tennessee, Estados Unidos. Itinatag noong 1794, dalawang taon bago ang Tennessee ay ipinasok sa Unyon bilang ika-16 na estado, ito ay ang pangunahing institusyon sa loob ng\xc2\xa0Unibersidad ng Tennessee sistema\xc2\xa0na may siyam na undergradwadong kolehiyo at labing-isang gradwadong kolehiyo at nagho-host ng halos 28,000 mga mag-aaral mula sa lahat ng 50 estado at higit sa 100 banyagang bansa.\xc2\xa0Pitong mga alumni ay pinili bilang Rhodes Scholar; si James M. Buchanan, M. S. '41, ay nakatanggap ng 1986 Gantimpalang Nobel sa Ekonomiks. Ang\xc2\xa0UT may ugnayan sa kalapit na Oak Ridge National Laboratory, na itinatag sa ilalim ng\xc2\xa0UT\xe2\x80\x93Battelle partnership, na siyang daan para sa maraming oportunidad sa pananaliksik para sa mga guro at mga mag-aaral._NEWLINE_Ang Unibersidad ay ang tanging pamantasan sa bansa na nagtataglay ng koleksyon ng mga papel ng tatlong pangulo ng Estados Unidos mula Tennessee\xe2\x80\x94Andrew Jackson, James K. Polk, at Andrew Johnson. Ang\xc2\xa0UT ay isa sa pinakamatandang pampublikong unibersidad sa Estados Unidos at ang pinakaunang sekular na institusyon sa kanluran ng Eastern Continental Divide."